burgasdotpro/wikipedia huggingface dataset:
Andrej Kollár

Andrej Kollár (* 12. január 1977) je bývalý slovenský hokejový útočník, v rokoch 20112013 generálny manažér Dukly Trenčín.
Klubový hokej.
Hokej začal hrať v klube VTJ Topoľčany, neskôr pôsobil v Slovane Bratislava, ŠKP Poprad, HK 36 Skalica, Nitre. Od sezóny 2006/07 hrával za Duklu Trenčín. Počas nasledujúceho ročníka klub vypadol v semifinále so Slovanom Bratislava, Kollár ešte v priebehu play-off podpísal kontrakt na dve sezóny s českým extraligovým mužstvom RI Okna Zlín, pričom išlo o jeho prvé zahraničné angažmán. V priebehu nasledujúceho ročníka sa vrátil do Dukly Trenčín. Počas sezóny 2010/11 odišiel na hosťovanie do Nitry. Koncom januára 2011 ukončil kvôli zdravotným problémom aktívnu kariéru. Následne sa stal generálnym manažérom Dukly Trenčín, keď nahradil Eduarda Hartmanna.
15. apríla 2013 z tejto funkcie odstúpil. 
Reprezentácia.
V slovenskej reprezentácii odohral 26 zápasov, strelil 7 gólov. Nosil dres číslo 72.
MS 2006.
Tréner František Hossa ho nominoval na na svetový šampionát v Rige. Strelil dva góly v oslabení, Rusku (keď využil chybu Malkina v rozohrávke) a Švédsku v dôležitom zápase nadstavbovej časti.
MS 2008.
Bol členom reprezentačného výberu Júliusa Šuplera na svetovom šampionáte v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Kollár zaznamenal na šampionáte jeden gól.
Externé odkazy.
Andrej Kollár na eliteprospects.com
Ivan Koložváry

Ivan Koložváry (* 16. február 1983, Ilava) je slovenský hokejový útočník hrajúci na pozícii centra.
Klubový hokej.
S hokejom začínal v MHK Dubnica nad Váhom. V extralige debutoval počas sezóny 2000/01 v klube Dukla Trenčín, mužstvo sa prebojovalo do finále play-off, v ktorom prehralo s HKm Zvolen. V roku 2001 ho draftovalo Toronto Maple Leafs v 7. kole vstupného draftu zo 198. miesta. V ročníku 2003/04 sa Dukla opäť stretla vo finále so Zvolenom a získala majstrovský titul po víťazstve 4:2 na zápasy.
V priebehu nasledujúcej sezóny (lockout v NHL) prestúpil do Dubnice. Pred ďalším ročníkom 2005/06 Dubnica predala licenciu klubu MHC Martin a tri roky hral za tento klub. Od ročníka 2008/09 pôsobil v 
MsHK Žilina, po dvoch rokoch sa stal opäť hráčom Dukly Trenčín. V priebehu sezóny 2011/12 prestúpil do nemeckého mužstva MEC Halle 04, ktoré hráva tretiu najvyššiu súťaž – Oberligu.
Reprezentácia.
Reprezentoval na MS 20 2002, kde Slovensko obsadilo 8. miesto. Na MS 20 2003 bol kapitánom mužstva, po tom ako sa tesne pred začiatkom šampionátu zranil Milan Jurčina. Slovensko bez výrazných individualít obsadilo 5. miesto, Koložváry vyzdvihol silu kolektívu.
V seniorskej slovenskej reprezentácii odohral 6 zápasov, strelil 2 góly.
Štatistika na významných podujatiach.
"(štatistické údaje v článku sú zo 19. augusta 2014)"
Peter Konder

Peter Konder (* 19. august 1971) je bývalý slovenský hokejový útočník.
Klubový hokej.
S hokejom začínal v Banskej Bystrici, hrával aj vo Zvolene, neskôr niekoľko rokov v britských súťažiach za Edinburgh Capitals a Guildford Flames. Počas sezóny 2006/07 pôsobil v Banskej Bystrici (1. SHL), následne ukončil aktívnu kariéru.
Reprezentácia.
V slovenskej reprezentácii odohral 4 zápasy, neskóroval.
Roman Kontšek

Roman Kontšek (* 11. jún 1970, Žilina) je bývalý slovenský hokejový útočník.
Klubový hokej.
V juniorskom veku hrával za MHC Martin v 1. SNHL. V česko-slovenskej hokejovej lige debutoval v mužstve Dukla Trenčín. V roku 1990 bol draftovaný Washingtonom Capitals (v 7. kole z 135. miesta). V ročníku 1991/92 Dukla vybojovala svoj prvý majstrovský titul. Rovnaký úspech zaznamenal v tomto mužstve aj v prvom ročníku 
slovenskej extraligy.
V priebehu sezóny 1995/96 ho angažoval HC Třinec, počas ročníka 1997/98 sa vrátil sa do Trenčína. V máji 1999 uzavrel kontrakt s ďalším českým klubom HC Havířov. Išlo o zmluvu na jeden rok s možnou opciou na ďalší, ktorá bola využitá.
V ročníku 2001/02 pôsobil v MsHK Žilina, ďalší v talianskej lige za SV Renon. Od sezóny 2003/04 bol znovu hráčom Žiliny, pričom v sezóne v 2005/06 s ňou získal majstrovský titul – prvý v histórii klubu. V úvode ročníka 2006/07 prestúpil do HC Košice. Mužstvo sa dostalo do semifinále play-off, kde bolo vyradené Duklou Trenčín. Po skončení sezóny sa vrátil do Žiliny, kde podpísal dvojročnú zmluvu.
Po dvoch rokoch ukončil aktívnu kariéru a stal sa športovým manažérom klubu. 2. septembra 2010 ho generálny manažér Ľubomír Juriga-Brankovič odvolal z funkcie.
Reprezentácia.
Roman Kontšek bol členom česko-slovenskej reprezentácie do 18 rokov na Majstrovstvách Európy v rokoch 1987 a 1988 – získal striebornú a zlatú medailu. Na MS do 20 rokov 1989 v Anchorage strelil hetrik v zápase proti Švédsku, mužstvo ČSSR napokon vybojovalo bronz. V priebehu tohto šampionátu bol zatknutý v obchodnom dome kvôli údajnej krádeži voňavky, podľa Kontšeka išlo o nedorozumenie, ktoré sa s ním ťahá celý život. Následne dostal hráčsky dištanc na 18 mesiacov.
Tréner slovenskej reprezentácie Július Šupler ho nominoval na ZOH 1994 v Lillehammeri, kde Slovensko zaznamenalo olympijskú premiéru a dosiahlo 6. miesto, keď vypadlo vo štvrťfinále s Ruskom 2:3 po predĺžení. Na podujatí strelil štyri góly, hral v útoku s Otom Haščákom a Ľubomírom Kolníkom. Celkovo v slovenskej reprezentácii odohral 66 zápasov, strelil 23 gólov.
Matúš Kostúr

Matúš Kostúr (* 28. marec 1980, Banská Bystrica) je slovenský hokejový brankár.
Kariéra.
Draftoval ho v roku 2000 tím New Jersey Devils v 5. kole ako 164. v poradí.
V slovenskom drese odchytal 2 zápasy. V súčasnosti chytá za HK Poprad.
Kristián Kováč

Kristián Kováč (* 1. január 1981, Košice) je slovenský hokejový útočník.
&lt;br&gt;&lt;br&gt;&lt;br&gt;
Klubový hokej.
Bol draftovaný klubom Colorado Avalanche v štvrtom kole draftu v roku 1999ako 122. v poradí.
V sezóne 2006/07 pôsobil v klube HC Košice s číslom dresu 81. O rok neskôr prestúpil do tímu rumunskej najvyššej súťaže HC Csíkszereda, kde patril k osobnostiam ligy.
Reprezentácia.
V slovenskej reprezentácii odohral 4 zápasy, neskóroval.
"(štatistické údaje v článku sú z 23. februára 2007)"
Miroslav Kováčik

Miroslav Kováčik (* 9. november 1978, Nitra) je bývalý slovenský hokejový útočník. Od roku 2015 je prezidentom hokejového klubu HK Nitra.
Klubový hokej.
V sezóne 2005/06 pôsobil v klube HK Dynamax Nitra, pred ďalšou podpísal kontrakt s mužstvom ruskej superligy Sibir Novosibirsk, no nasledujúcu sezónu (2007/08) začal znova v HK Ardo Nitra, dohodol sa na tom s oboma klubmi 16. júna 2007. Sezónu v drese Nitry ale nedohral, lebo začiatkom roka 2008 prestúpil do švédskeho klubu Skellefteå AIK.
Reprezentácia.
Spolu odohral v slovenskej reprezentácii 48 zápasov, strelil 10 gólov.
MS 2006.
Tréner František Hossa ho nominoval na majstrovstvá sveta v lotyšskej Rige, jeho spolupráca s Andrejom Kollárom patrila medzi príjemné prekvapenia a vďaka tomu trávili omnoho viac času na ľade ako štvrté formácie na predošlých šampionátoch. Skóroval proti Kazachstanu v základnej skupine i proti Ukrajine v poslednom zápase nadstavbovej časti. Zaznamenal i asistenciu a spolu 6 plusových bodov. Slovensko vypadlo s Kanadou vo štvrťfinále a obsadilo 8. miesto.
MS 2007.
Tréner Július Šupler ho nominoval na Majstrovstvá sveta 2007 v Rusku. Zaznamenal jednu asistenciu. Slovensko vypadlo so Švédskom vo štvrťfinále a obsadilo 6. miesto.
MS 2008.
Reprezentoval aj na svetovom šampionáte v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Kováčik na šampionáte strelil jeden gól.
Reprezentačná štatistika.
"(štatistické údaje v článku sú z 11. mája 2007)"
Arne Kroták

Arne Kroták (* 6. jún 1972, Třinec) je bývalý hokejový útočník, rekordér v počte gólov v slovenskej extralige. Jeho brat Matej bol tiež hokejista.
Klubový hokej.
So seniorským hokejom začínal v Poprade v sezóna 1989/90, v tomto klube odohral väčšinu svojej kariéry. Od sezóny 2001/02 pôsobil štyri roky v HC Košice. Pred ročníkom 2005/06 sa vrátil do HK Poprad, mužstvo sa prekvapivo prebojovalo do finále play-off, v ktorom prehralo s MsHK Žilina.
5. januára 2010 v zápase proti Košiciam strelil svoj 394. gól v najvyššej súťaži čím sa stal najlepším slovenským strelcom v histórii česko-slovenskej ligy a slovenskej extraligy, predstihol tak dovtedajšieho lídra Vincenta Lukáča.
V júni 2012 ho angažoval klub druhej francúzskej ligy Nice Hockey Côte d'Azur, v 24 zápasov základnej časti zaznamenal 39 bodov.
V ročníku 2013/14 sa ako 41-ročný vrátil do HK Poprad, pričom stále patril k najlepším strelcom súťaže. V ročníkoch 2014/15 a 2015/16 pôsobil taktiež v klube HK Poprad a bol aj kapitánom klubu HK Poprad v týchto dvoch sezónach.
Rekordy v slovenskej lige.
Rekordman Kroták odohral jubilejný 1000. zápas.
Kapitán hokejistov HK Poprad Arne Kroták nastúpil v piatok 30. decembra 2011 na svoj jubilejný tisíci zápas v slovenskej extralige. Nijaký iný hokejista sa k takejto fantastickej méte ani zďaleka nepriblížil. Pred zápasom mu funkcionári klubu pripravili malú slávnosť. Potom si vychutnal oslavy takmer troch tisícok divákov na tribúnach, ktorí dlhú chvíľu skandovali jeho meno, a to pokračovalo aj takmer počas celej prvej tretiny – vždy, keď vykorčuľoval na ľad. 
Arne Kroták prekonal hranicu 500 gólov.
Veterán slovenských hokejových štadiónov Arne Kroták pokoril hranicu 500 gólov v najvyššej súťaži. Skúsený štyridsaťtriročný útočník zaznamenal jubilejný presný zásah v prvej minúte piatkového stretnutia svojho Popradu na ľade Skalice a v 26. minúte pridal aj svoj 501. gól.
Kroták odštartoval profesionálnu kariéru v Košiciach ešte v rámci československej ligy. V tej slovenskej odohral väčšinu v drese Popradu, štyri sezóny strávil v HC Košice.
Reprezentácia.
Zúčastnil sa ME do 18 rokov v roku 1990, kde domáce mužstvo Česko-Slovenska vybojovalo bronzové medaily. V slovenskej reprezentácii debutoval 23. marca 1993 v zápase proti Taliansku. Prvý gól strelil 1. novembra 1994 v stretnutí proti Rumunsku a druhý 10. novembra 1999 proti Nemecku. V slovenskej reprezentácii spolu odohral 6 zápasov, strelil 2 góly.
Iné pôsobenie.
Vo voľbách do orgánov samosprávnych krajov, ktoré sa konali 9. novembra 2013, kandidoval na poslanca za stranu NOVA, nebol zvolený.
Martin Kučera (hokejista)

Martin Kučera (* 25. máj 1978, Bratislava) je bývalý slovenský hokejový brankár.
Reprezentácia.
V slovenskom drese odchytal 2 zápasy.
Rudolf Fabry

Rudolf Fabry (* 8. február 1915, Budmerice – † 11. február 1982, Bratislava) bol slovenský avantgardný básnik, prozaik, publicista a surrealistický grafik.
Životopis.
Narodil sa v rodine strojníka a vzdelanie získaval v Trnave a Prahe. V roku 1938 sa natrvalo usadil v Bratislave. V rokoch 1939 – 1945 pracoval ako úradník, v rokoch 1945 – 1946 v Československom štátnom filme, neskôr v roku 1946 na Povereníctve informácií. V nasledujúcich rokoch striedal povolania takmer každý rok alebo dva. V rokoch 1947 – 1948 bol redaktorom denníka Práca, v rokoch 1948 – 1950 bol šéfredaktorom časopisu Nedeľa, v rokoch 1950 – 1956 šéfredaktorom časopisu Život, v rokoch 1956 – 1957 týždenníka Svet socializmu, v rokoch 1957 – 1958 časopisu Film a divadlo a napokon v rokoch 1958 – 1960 týždenníka Kultúrny život. V rokoch 1960 – 1965 sa venoval výhradne literatúre, no v rokoch 1966 – 1968 pôsobil na Slovenskom ústredí knižnej kultúry. V rokoch 1969 – 1971 sa stal šéfredaktorom časopisu Expres, v rokoch 1973 – 1975 revue Výtvarný život. V roku 1975 sa napokon rozhodol odísť do dôchodku.
Tvorba.
Začiatky jeho básnickej tvorby siahajú do obdobia jeho stredoškolských štúdií, kedy v roku 1933 uverejnil prvú báseň v študentskom časopise Svojeť, no prispieval i do časopisu Postup. Prvá básnická zbierka mu vyšla knižne len o dva roky neskôr, v roku 1935, a niesla silné znaky nadrealizmu. Okrem poézie písal prózy s vojnovou tematikou, reportáže a cestopisy ("Salaim aleikum – Rozprávanie o starom a novom Egypte"). Okrem poézie a prózy písal tiež libretá, scenáre a komentáre k filmom a spolupracoval pri zostavovaní výtvarných a reprezentačných obrazových publikácií a príležitostne sa venoval i prekladom. Mimo literatúry sa venoval tiež výtvarnému umeniu – vytváral koláže a venoval sa knižnej grafike. Ako grafik ilustroval obálky ku knihám svojich súčasníkov, ako boli Valentín Beniak, Rudolf Dilong, Vladimír Reisel, Janko Silan a ďalší.
Kristián Kudroč

Kristián Kudroč (* 21. máj 1981, Michalovce) je bývalý slovenský hokejový obranca, v sezóne 2010/11 pôsobiaci vo fínskom klube Ässät Pori. Pred príchodom do tohto klubu pôsobil v niekoľkých kluboch vo Švédsku a vo Fínsku, ako aj v zámorí, kde hrával tiež v NHL za Tampa Bay Lightning a Florida Panthers. Draftoval ho v roku 1999 tím New York Islanders v 1. kole ako 28. v poradí.
Reprezentácia.
V slovenskom drese odohral 21 zápasov, strelil 2 góly.
Ján Laco

Ján Laco (* 1. december 1981, Liptovský Mikuláš) je bývalý slovenský hokejový brankár, ktorý ukončil aktívnu hokejovú kariéru v sezóne 2019/2020. Naposledy pôsobiaci v slovenskom hokejovom tíme HC Košice. Laco je považovaný za jedného z hlavných strojcov úspechu Slovenska na Majstrovstvách sveta v ľadovom hokeji v roku 2012, kde Slovensko získalo strieborné medaile. 
Klubový hokej.
Laco svoju hokejovú kariéru odštartoval v Liptovskom Mikuláši. Po viacerých úspešných juniorských sezónach debutoval v extralige v sezóne 2000/2001, kedy odchytal šesť zápasov. V sezóne 2002/03 nastúpil za Liptovský Mikuláš na 45 zápasov, v ktorých si pripísal i jednu asistenciu. V ročníku 2003/04 odchytal 23 zápasov. Jeho gólový priemer bol 2,83 a úspešnosť zákrokov 89,2%. V nasledujúcej sezóne 2004/05 v drese Liptovského Mikuláša odchytal celkovo 42 zápasov, v ktorých dosiahol percento úspešnosti zásahov 91,5%. V závere sezóny nasledoval prestup do Košíc. V Košiciach odohral v sezóne 2004/05 sedem zápasov, v ktorých inkasoval 1,26 gólu na zápas a percento úspešnosti zásahov dosiahlo 95,8. V play-off odchytal osem duelov. Sezóna 2005/06 bola prvou kompletnou v košickom drese. Laco v nej odchytal 44 zápasov, z toho vychytal päť shutoutov. Po dvoch rokoch sa vrátil do rodného Mikuláša, no onedlho sa presunul do Zvolena, kde zotrval dve sezóny. Ročník 2010/2011 začal v prvoligovej Detve, ale už po ôsmich zápasoch odišiel do najvyššej súťaže, kde hájil farby Nitry. Za Nitru odchytal 32 zápasov so štatistikami 93,5% a 2,01 gólu na zápas. V sezóne 2011/2012 pôsobil v ruskej KHL, kde obliekal dres HC Lev Poprad. Za Lev nastúpil v 27 stretnutiach (9 víťazných, 4 shutouty), v ktorých mal úspešnosť 89,2 percenta. Po skončení sezóny sa dohodol na ročnom kontrakte s ukrajinským tímom HC Donbas Doneck. V ročníku 2012/2013 získal s ukrajinským tímom Kontinentálny pohár, kde bol vyhlásený za najlepšieho brankára. Následne s klubom predĺžil zmluvu o dva roky do 30. apríla 2016. V sezóne 2014-15 však vedenie KHL nedovolilo Donbasu štartovať v nadnárodnej súťaži, slovenský gólman sa tak upísal kazašskému účastníkovi KHL Barys Astana. V Astane strávil celkom dve sezóny, následne sa s klubom dohodol na ukončení spolupráce. Po piatich rokov strávených v KHL sa dohodol na spolupráci s českým klubom HC Piráti Chomutov.
Reprezentácia.
Na majstrovstvách sveta odohral 10 zápasov so štatistikami 87.9% a 2.30 gólu na zápas. V reprezentačnom drese odohral celkom 45 stretnutí. Zúčastnil sa na MS 2012 "(najlepší brankár turnaja)", MS 2014, ZOH 2014 a MS 2015.
Igor Liba

Igor Liba (* 4. november 1960, Prešov) je bývalý slovenský hokejový útočník.
Klubový hokej.
S hokejom začínal ako desaťročný, je odchovancom klubu ZPA Prešov. Hráč VSŽ Košice, Dukly Jihlava, Zeltwegu a HK Spišská Nová Ves. V NHL hráč Minnesota North Stars, Los Angeles Kings, New York Rangers. Bol draftovaný v roku 1983 tímom Calgary Flames v 5. kole z 91. miesta
Reprezentácia.
Je držiteľom striebornej medaily zo ZOH 1984 a bronzovej zo ZOH 1992. Majster sveta 1985, strieborný z MS 1982 – 83, bronzový z MS 1987,1992. V česko-slovenskom drese zaznamenal 211 štartov (najviac spomedzi všetkých slovenských hráčov), dosiahol v nich 66 gólov. Na Majstrovstvách sveta 1985 prispel významným spôsobom k zlatej medaile. Odohral 1 zápas aj za novotvoriacu sa slovenskú hokejovú reprezentáciu. V extralige a 1. lige hral aj za tím HK Spišská Nová Ves, pôsobil aj v rakúskom Zeltwegu.
Ján Lipiansky

Ján Lipiansky, uvádzaný aj ako "Lipianský" (* 23. júl 1974, Bratislava) je bývalý slovenský hokejový útočník a hokejový tréner. Vyše 20 sezón hral v najvyšších súťažiach v Európe a kvôli svojej hre je známy aj ako hokejový džentlmen. V roku 2018 bol zvolený za poslanca miestneho zastupiteľstva bratislavskej mestskej časti Rača.
Klubový hokej.
Ján Lipiansky je rodák z Bratislavy, vyrastal v Rači a s hokejom začínal ako osemročný v Slovane Bratislava. V tomto klube absolvoval premiéru medzi seniormi ešte vo federálnej súťaži v ročníku 1992/93. Do NHL bol draftovaný v roku 1994 tímom Philadelphia Flyers v 11. kole z 270. miesta. V ročníku 1994/95 pôsobil krátko v zámorskej AHL. Neskôr hrával aj v českej extralige (HC Karlovy Vary), fínskej SM-liige a nemeckej DEL.
Sezóny 2005/06, 2006/07 odohral v mužstve HC Košice s číslom dresu 19. Pred nasledujúcim ročníkom podpísal kontrakt s HK Ardo Nitra. V októbri však prestal s klubom trénovať, čo zdôvodnil tým, že mu neprichádza plat. Podal žiadosť na arbitrážnu komisiu SZĽH o vyslovenie neplatnosti zmluvy z dôvodu omeškania finančných platieb, tá rozhodla v jeho prospech a upresnila, že od 30. októbra sa stal voľným hráčom. Lipiansky následne uzavrel zmluvu s HKm Zvolen. Šéf predstavenstva nitrianskeho mužstva Ján Plandora uviedol, že klub podá celú záležitosť na civilný súd. Vo Zvolene bol kapitánom klubu. 
21. novembra 2008 prestúpil do konkurenčného klubu HC Slovan Bratislava, ktorého bol odchovancom. V roku 2010 predĺžil zmluvu na ďalší rok, generálny manažér Slovana ho označil za dôležitú súčasť mužstva. V tomto klube ostal aj počas jeho pôsobenia v KHL.
V lete 2013 ukončil svoju aktívnu hráčsku kariéru a začal pôsobiť ako tréner.
Reprezentácia.
V roku 1992 sa zúčastnil za tím Česko-Slovenska ME juniorov, o dva roky bol členom slovenského výberu na MS juniorov.
V roku 1999 bol nominovaný na svetový šampionát, spolu v slovenskej reprezentácii odohral 31 zápasov, strelil 6 gólov.
Miroslav Lipovský

Miroslav Lipovský (* 19. november 1976, Skalica) je slovenský hokejový brankár.
Klubový hokej.
Odohral niekoľko sezón v materskom klube HK 36 Skalica, neskôr chytal v Žiline a Liptovskom Mikuláši. Pred ročníkom 2005/2006 sa vrátil do Žiliny, ktorej významnou mierou pomohol k premiérovému titulu v slovenskej extralige. V úvode sezóny 2006/2007 prestúpil do HC Košice, kde pôsobil tri sezóny. V sezóne 2009/2010 prestúpil z Košíc do Žiliny. Sezónu 2010/2011 odohral v Poprade, kde získal striebro. V ročníku 2011/2012 pôsobil v dánskej hokejovej najvyššej súťaži v klube Frederikshavn White Hawks, kde nastúpil v 43 stretnutiach, v ktorých mal 90.14 % úspešnosť a 2.94 gólu na zápas. Pred sezónou 2012/2013 posilnil prvoligový klub HK Spišská Nová Ves (28 zápasov). V decembri 2012 odišiel do extraligovej Skalice na striedavý štart, opačným smerom putoval Zdenko Kotvan.
Reprezentácia.
V slovenskej reprezentácii odchytal 15 zápasov.
Patrik Luža (1972)

Patrik Luža (* 13. apríl 1972, Bratislava) je slovenský hokejový obranca. Je otcom Patrika Lužu mladšieho, narodeného 27. júla 1994, ktorý je obrancom v HC Slovan.
Klubový hokej.
Je odchovancom Slovana Bratislava, kde odohral sedem sezón (z toho tri v česko-slovenskej najvyššej súťaži). Od ročníka 1999/00 hrával v Česku, prvé dva roky pôsobil v HC Zlín, neskôr vo Vsetíne, krátko v Pardubiciach, a v nižších súťažiach. V priebehu sezóny 2005/06 opustil Vsetín a zamieril do nórskej ligy (Lillehammer IIHK). Pred nasledujúcim ročníkom podpísal kontrakt so škótskym klubom Edinburgh Capitals.
Reprezentácia.
V slovenskej reprezentácii odohral 4 zápasy, neskóroval.
143P/Kowal-Mrkos

143P/Kowal-Mrkos je periodická kométa, ktorú objavili Charles T. Kowal a Antonín Mrkos. Bola objavená 23. apríla 1984.
139P/Vaisala-Oterma

139P/Vaisala-Oterma je periodická kométa, ktorú objavili Yrjö Väisälä a Liisi Oterma. Bola objavená 7. októbra 1939.
138P/Shoemaker-Levy

138P/Shoemaker-Levy je periodická kométa, ktorú objavili Carolyn Jean Spellman Shoemakerová, Eugene Merle Shoemaker a David H. Levy. Bola objavená 13. novembra 1991.
132P/Helin-Roman-Alu

132P/Helin-Roman-Alu je periodická kométa, ktorú objavili Eleanor F. Helinová, Brian P. Roman a Jeff Alu. Bola objavená 26. októbra 1989.
130P/McNaught-Hughes

130P/McNaught-Hughes je periodická kométa, ktorú objavili Robert H. McNaught a Shaun M. Hughes. Bola objavená 30. septembra 1991.
129P/Shoemaker-Levy

129P/Shoemaker-Levy je periodická kométa, ktorú objavili Carolyn Jean Spellman Shoemakerová, Eugene Merle Shoemaker a David H. Levy. Bola objavená 9. februára 1991.
128P/Shoemaker-Holt

128P/Shoemaker-Holt je periodická kométa, ktorú objavili Carolyn Jean Spellman Shoemakerová, Eugene Merle Shoemaker a Henry E. Holt. Bola objavená 18. októbra 1987.
121P/Shoemaker-Holt

121P/Shoemaker-Holt je periodická kométa, ktorú objavili Carolyn Jean Spellman Shoemakerová, Eugene Merle Shoemaker a Henry E. Holt. Bola objavená 9. marca 1989.
111P/Helin-Roman-Crockett

111P/Helin-Roman-Crockett je periodická kométa, ktorú objavili Eleanor F. Helinová, Ron Helin, Brian P. Roman a Randy L. Crockett. Bola objavená 5. januára 1989.
120P/Mueller

120P/Mueller je periodická kométa, ktorú objavila Jean Muellerová. Bola objavená 18. októbra 1987.
119P/Parker-Hartley

119P/Parker-Hartley je periodická kométa, ktorú objavili Quentin A. Parker a Malcolm Hartley. Bola objavená 2. marca 1989.
105P/Singer Brewster

105P/Singer Brewster je periodická kométa, ktorú objavil Stephen Singer-Brewster. Bola objavená 3. mája 1986.
Knoppix

Knoppix je bootovateľné „live CD“ s operačným systémom Linux, kolekciou GNU/Linux softvéru, automatickou detekciou hardvéru, s podporou pre množstvo grafických kariet, SCSI a USB zariadení a iných periférnych zariadení. Knoppix je možné využiť ako linuxové demo, náučné CD, záchranný systém, alebo ako platformu pre demá komerčných softvérových produktov.
Nie je potrebné čokoľvek inštalovať na disk. Vďaka dekomprimácii „za jazdy“ sa na CD nachádza do 2 GiB inštalovaného softvéru. Od verzie 4.0.2 sa Knoppix distribuuje aj na DVD, na ktorom sa nachádza až 8 GiB inštalovaného softvéru.
Popularitu si Knoppix získal hlavne vďaka autodetekcii hardvéru, ktorá umožňuje spustiť Knoppix v grafickom prostredí bez nutnosti manuálnej konfigurácie.
Knoppix je založený na distribúcii Debian a názov Knoppix je odvodený od priezviska autora projektu Klausa Knoppera.
Lada Niva

LADA 4x4 (VAZ-2121 „Niva“) je terénny automobil s pohonom 4 × 4 vyrábaný ruskou automobilkou AvtoVAZ.
Je vhodný do náročného terénu, kde sa naplno prejavia jeho schopnosti a vlastnosti. Auto sa stalo populárne v mnohých krajinách vďaka nízkej cene a dobrým jazdným vlastnostiam v teréne. Predovšetkým v Kanade, Austrálii a Európe.
Auto má uzamykateľný medzinápravový diferenciál, redukciu, a spevný rám (ktorý síce nie je rámový, ale to neprekáža, pretože Niva je ľahká a kompaktná).
Michal Macho

Michal Macho (* 17. január 1982, Martin) je bývalý slovenský hokejový útočník. 
Klubový hokej.
Macho je odchovancom Martina. V roku 2000 bol drafrovaný klubom San Jose Sharks v 6. kole ako 183. v poradí. V sezóne 2002/2003 odišiel z extraligového Martina do bratislavského Slovana a v tíme pobudol až do konca sezóny 2005/2006. Sezónu 2006/2007 začal v zámorí v klube Worcester Sharks, no kvôli zraneniu nastúpil len na 27 zápasov. V júni 2007 podpísal dvojročnú zmluvu s Košicami, no ešte v novembri toho istého roka sa s klubom dohodol na ukončení spolupráce a vrátil sa do rodného Martina, kde hral ďalšie dve sezóny. V roku 2009 ukončil s Martinom spoluprácu a odišiel do Česka, kde podpísal dvojročnú zmluvu s tímom BK Mladá Boleslav. Po skončení zmluvy sa vrátil do tímu HC Slovan Bratislava, kde nastúpil v 33 zápasoch základnej časti (3 góly, 8 asistencií). Pred sezónou 2012/2013 podpísal zmluvu s ruským klubom Sariarka Karaganda (VHL).
Reprezentácia.
V slovenskej reprezentácii odohral 11 zápasov, strelil 2 góly.
Tréner Ján Filc ho nominoval na MS 2009 vo Švajčiarsku.
"(štatistické údaje v článku sú z 11. apríla 2009)"
Tomáš Malec

Tomáš Malec (* 13. máj 1982, Skalica) je bývalý slovenský hokejový obranca.
Klubový hokej.
Tomáš bol draftovaný v roku 2001 zo 64. miesta v 3. kole klubom Florida Panthers. Po dvoch sezónach v juniorskej lige QMJHL za Rimouski Oceanic, počas ktorých získal na neho právo klub Carolina Hurricanes debutoval v roku 2002 v AHL. V sezóne 2002-03 odohral svoje prvé zápasy v NHL za Carolinu Hurricanes, celkovo v sezóne odohral za hurikánov 41 zápasov.
Tomáš Malec bol hráčom klubu NHL New York Islanders, kam ho klub vymenil cez sezónu 2006/07. Hneď po tejto výmene bol poslaný na farmu do Bridgeport Sound Tigers.
V sezóne 2005/06 odohral v NHL 2 zápasy za Ottawu Senators. Väčšinu sezóny strávil na farme Ottawy v klube Binghamton Senators v AHL.
Od sezóny 2007-08 pôsobil v českej najvyššej súťaži, kde bol jeho prvým pôsobiskom klubom HC Oceláři Třinec.
Reprezentácia.
V slovenskom drese odohral 16 zápasov, v ktorých neskóroval.
Miroslav Marcinko

Miroslav Marcinko (* 16. január 1964) je bývalý slovenský hokejový obranca, momentálne pôsobiaci ako tréner A mužstva v klube HC Košice.
Trénerské pôsobenie.
V rokoch 2004 – 2006 pôsobil v klube HC Košice ako asistent trénera Dušana Gregora a neskôr Jána Selveka
Reprezentácia.
V slovenskej reprezentácii odohral 53 zápasov, strelil 9 gólov. Reprezentoval na ZOH 1994. Na MS C 1994 v Poprade a Spišskej Novej Vsi roku 1994 bol kapitánom mužstva. 
Má dvoch synov, Tomáš Marcinko je hokejový útočník.
Stanislav Medřík

 
Stanislav Medřík (* 4. apríl 1966, Nitra) je bývalý slovenský hokejista, ktorý hrával na poste obrancu. Je odchovancom klubu Plastika Nitra.
Klubový hokej.
Stanislav Medřík začínal s hokejom v rodnej Nitre v klube Plastika Nitra. K hokeju sa dostal až v desiatich rokoch. Ako dorastenec prestúpil do Dukly Trenčín. Ako veľký talent po krátkej epizóde medzi trenčianskymi dorastencami začal trénovať s mužmi, a zakrátko začal hrávať seniorskú súťaž. Premiéru medzi mužmi, tak absolvoval V Dukle Trenčín v sezóne 1983/1984, keď v jej drese odohral 3 stretnutia. Nasledujúcich 6 sezón sa stal stabilným členom jej obrany.
V sezóne 1990/1991 obliekol reprezentačný dres bývalého Československa na majstrovstvách sveta. Nastúpil na 10 stretnutí.
Ďalšiu sezóne odohral v rakúskej lige za klub EK Zell am See. Po jednej sezóne v rakúskej lige sa vrátil do Dukly Trenčín, kde strávil ďalšie tri ročníky. V ročníku 1993/94 získal s Duklou Trenčín majstrovský titul, keď vo finále porazili klub HC Košice 3:2 na zápasy. Nasledujúcu sezónu obhajovali v Dukle Trenčín titul, ale vo finále podľahli práve tímu HC Košice.
Po sezóne prestúpil do českej extraligy, kde odohral za klub AC ZPS Zlín dve sezóny. Hneď v prvej z nich získal so Zlínom striebornú medailu. Sezónu 1997/1998 strávil v druhej najvyššej nemeckej súťaži. Pred ďalšou sezónou sa opäť vrátil do Dukly Trenčín. Aj v tomto ročníku si zahral finále, ale tentokrát s úspešným koncom, keď vo finále zdolali hokejistov HC Košice 3:1 na zápasy. Ročník 1999/2000 začal v tíme HKM Zvolen, ale dohral ho v klube MsHK Žilina za ktorú odohral prevažnú časť ročníka. Sezónu 2000/2001 odohral v Nemecku, kde hrával tretiu ligu za klub ESC Erfurt a štvrtú ligu za klub EV Ravensburg.
Kariéru ukončil v klube HK Spartak Dubnica nad Váhom za ktorú v tejto sezóne hral okrem stretnutí 1. hokejovej ligy aj stretnutia Interligy v ktorej v tej sezóne klub z Dubnice nad Váhom pôsobil.
Roman Mega

Roman Mega (* 27. október 1970, Bratislava) je bývalý slovenský hokejový brankár a tréner. 
Klubový hokej.
Známy je najmä z pôsobenia v Slovane Bratislava. Okrem toho chytal za MHk 32 Liptovský Mikuláš, v poľských kluboch Podhale Nowy Targ, Stoczniowiec Gdansk, maďarskom Alba Volán Székesféhervár, v srbskom mužstve Vojvodina Novi Sad a slovinskom Olimpija Hertz Ľubľana, odkiaľ sa vrátil na Slovensko do HK Trnava v 1. hokejovej lige. Klubu pomohol k historickému štvrtému miestu v sezóne 2004/05. Aktívnu hráčskú kariéru ukončil v sezóne 2005/06 v drese HK Trnava. V zahraničných mužstvách patril medzi najlepších brankárov v danej lige. 
Reprezentácia.
V slovenskej reprezentácii odchytal 4 zápasy. Preslávil sa najmä zápasom proti Kanadskému národnému hokejovému mužstvu na Svetovom pohári v roku 1996, kde predviedol životný výkon (napriek tomu favorit napokon zvíťazil 3:2). O jeho „megavýkone" svedčí fakt, že po zápase od Kanaďanov dostal ocenenie ako tretia hviezda zápasu hneď za spasiteľmi Kanady Theom Fluerym a Steveom Yzermanom.
V sezóne 2012/13 pôsobil ako asistent trénera v slovenskej reprezentácii do 18 rokov, kde sa venoval hlavne práci s brankármi.
Miroslav Michalek

Miroslav Michalek (* 30. jún 1965, Zvolen) je bývalý hokejový brankár, neskôr prezident hokejového klubu HKm Zvolen a hráčsky agent. Je členom Slovenskej asociácie olympionikov. V súčasnosti (2024) pôsobí a podniká v írskom Dubline.
Vzdelanie.
Po úspešnom absolvovaní štúdia dopravy na strednej škole vo Zvolene absolvoval štúdium efektívneho manažmentu v Banskej Bystrici (2000); Marketing, Business, Management v Lausanne (2010) a Hockey GM and Scouting v Portlande (2015). Aktuálne (2024) sa zaoberá štúdiom financií a investícií v Dubline.
Hokejová kariéra.
V rokoch 19821999 bol profesionálnym hokejovým brankárom, za HC Slovan Bratislava odchytal 127 zápasov.
Bol súčasťou česko-slovenského olympijského tímu (19901992) a slovenskej reprezentácie (19931998). Reprezentoval na zimných olympijských hrách v roku 1994 v Lillehammeri, kde skončil slovenský tím pri svojej premiére na 6. mieste. Bol členom tímu na pamätných MS skupiny „C“ na Slovensku a aj členom reprezentácie Slovenska na majstrovstvách sveta 1998 vo Švajčiarsku.
Ďalšie aktivity.
Po skončení aktívnej kariéry pôsobil ako hráčsky agent s licenciou NHLPA (20012011). Bol jedným zo štyroch Európanov a zároveň prvým na Slovensku s licenciou NHLPA. Bol prezidentom hokejového extraligového klubu HKm Zvolen, zakladateľom a vlastníkom tímu HC Jackals pôsobiaceho v ruskej MHL. Tento tím však kvôli začiatku konfliktu medzi Ruskom a Ukrajinou v roku 2014 stratil veľkú časť sponzorov a musel svoje účinkovanie v ruskej lige ukončiť ešte pred štartom súťaže.
Založil spoločnosti GMG Sport a HW Group. Od mája 2019 pôsobí v írskom Dubline, kde sa venuje svojej spoločnosti Michalek Investments Limited, ktorá spadá do portfólia HW Group.
Martin Miklík

Martin Miklík (* 29. august 1972) je slovenský hokejový útočník.
Klubový hokej.
S hokejom začínal v rodnom meste, v klube HK Nitra. V tomto mužstve odohral šesť sezón v slovenskej extralige a patril k najlepším strelcom súťaže. Od ročníka 2002/03 hráva v nemeckých nižších ligách, pričom získal aj nemecké občianstvo.
Reprezentácia.
V slovenskej reprezentácii odohral 19 zápasov, strelil 4 góly.
Matthew Bellamy

Matthew James Bellamy (* 9. jún 1978, Cambridge, Anglicko) je anglický hudobník, spevák-skladateľ, multiinštrumentalista a skladateľ. Je najviac známy ako hlavný spevák, sólový gitarista, klavirista a hlavný textár rockovej skupiny Muse. Na koncertných vystúpeniach je známy svojím výstredným vystupovaním, širokým tenorovým rozsahom a talentom na hranie na klavíri a gitare.
Mladosť.
Bellamyho otec George zo Sunderlandu bol rytmický gitarista v popovej skupiny The Tornados, ktorá v 60. rokoch obsadila so svojím hitom „Telstar“ 1. miesto v americkom rebríčku Billboard Hot 100. Skladba skupiny Muse, „Knights of Cydonia“ je považovaná za poctu skladbe „Telstar“, s jej space rockovým zvukom. Bellamy začal hrať na klavír v šiestich rokoch a na gitaru v jedenástich rokoch. Jeho prvé hudobné vystúpenie bolo v júni 1991, keď mal dvanásť rokov a hral pred školou Teignmouth Community College.
Výbava.
V septembri 2009, Bellamy uviedol, že pre album "The Resistance" značne používal zosilňovač Dickinson. Bellamy používa gitary značky Manson vyrábané v Exeteri. Vlastní desať gitár tejto značky, jeho prvá a medzi fanúšikmi slávna gitara bola strieborná Mansonka, potom prišiel s myšlienkou, s ktoru mu pomohol Hugh Manson, jej výsledkom je gitara s implementovaným efektom ZVex Fuzz Factory, vďaka ktorému si zachováva svojský zvuk, a ktorý mu zároveň poskytuje úplnú kontrolu pri ovládaní feedbacku, čo je počuteľné hlavne v úvode skladby „Plug In Baby“. Pre nahrávanie albumu "Black Holes and Revelations" si zaobstaral gitaru Black Kaoss Manson.
Politické názory.
Mnohé z jeho skladieb zobrazujú revolučné názory, ako aj odpor voči korupcii v politike. Medzi najznámejšie so zrejmou revolučnou ideou patria „Assassin“ a „Uprising“. Bellamy uviedol, že je libertarianista s ľavicovými sklonmi.
Osobný život.
Na jar 2010 začal Bellamy chodiť s americkou herečkou Kate Hudson. V apríli 2011 sa spolu zasnúbili. Ich spoločný syn, Bingham Hawn "Bing" Bellamy sa narodil v júli 2011 v Los Angeles.
Dušan Milo

Dušan Milo (* 5. marec 1973, Nitra) je bývalý slovenský hokejový obranca. Momentálne pôsobí na pozícii asistenta trénera v klube HK Nitra. 
Klubový hokej.
S hokejom začínal v rodnom meste v klube HK Nitra, kde odohral šesť sezón v slovenskej extralige. Ročník 1999/00 pôsobil v Skalici, následne dva roky v HKm Zvolen.
Po úspešnom svetovom šampionáte ho pred sezónou 2002/03 angažoval švédsky klub Modo Hockey. V priebehu nasledujúceho ročníka prestúpil do švajčiarskeho Lausanne HC. V sezónach 2004/05 a 2005/06 hral za HK Nitra. Nasledujúcich sedem rokov bol hráčom Krefeld Pinguine v nemeckej DEL.
Posledné tri roky aktívnej kariéry 2013/14, 2014/15 a 2015/16 odohral opäť v Nitre, kde sa následne stal asistentom trénera.
Reprezentácia.
V slovenskej reprezentácii odohral 90 zápasov, strelil 15 gólov. Je držiteľom zlatej medaily z MS 2002 a bronzovej z MS 2003. Reprezentoval aj na MS 2006 a ZOH 2002 v Salt Lake City.
MS 2002.
Jeho prvým svetovým šampionátom boli majstrovstvá sveta vo Švédsku, keď bol členom mužstva trénera Jána Filca. Nastupoval v tretej obrannej dvojici s Martinom Štrbákom. Zaznamenal jediný gól Slovenska v zápase proti Fínsku v základnej skupine (1:3). V nadstavbovej časti proti domácemu Švédsku (2:1) strelil víťazný gól. Skóroval aj v zápase tejto skupiny proti Rusku (6:4). Slovensko zvíťazilo nad Ruskom vo finále 4:3 a stalo sa majstrom sveta.
MS 2006.
Tréner František Hossa ho nominoval na majstrovstvá sveta lotyšskej Rige. V zápase proti Švajčiarsku strelil druhý gól Slovenska (2:2). Skóroval aj v zápase proti Ukrajine v poslednom zápase nadstavbovej časti (8:0). Vo štvrťfinále proti Kanade (1:4) strelil jediný gól svojho mužstva.
Rodina.
Je ženatý, so svojou manželkou Martinou majú dve deti (dcéru Nikolu a syna Jakuba).
Liga arabských štátov

Liga arabských štátov ( alebo ) alebo Arabská liga je regionálna medzinárodná organizácia, ktorá združuje arabské štáty a súčasne je tiež organizáciou kolektívnej sebaobrany.
Liga bola založená 22. marca 1945 v Káhire. Dva najdôležitejšie dokumenty, na základe ktorých liga vykonáva svoju činnosť, sú Pakt Ligy arabských štátov (z roku 1945) a Zmluva o spoločnej obrane a hospodárskej spolupráci a vytvorení Hospodárskej rady Arabskej ligy (z roku 1950). Sídlo Ligy je v Káhire.
Členské štáty.
Zakladajúcimi členmi Ligy boli Egypt, Irak, Jemen, Transjordánsko (dnes Jordánsko), Libanon, Saudská Arábia a Sýria. V roku 1953 sa k organizácii pridala Líbya a v roku 1956 Sudán. V roku 1958 sa pripojili Maroko a Tunisko, v roku 1962 Alžírsko a v roku 1964 Kuvajt. V roku 1971 zaznamenala organizácia prírastok o 4 nových členov a to Spojené arabské emiráty, Bahrajn, Katar a Omán. V rokoch 1973 a 1974 sa pridali Mauritánia a Somálsko. V roku 1976 bola prijatá aj Palestína a v roku 1977 Džibutsko. V roku 1993 sa do ligy pridali aj Komory a od roku 2003 má štatút pozorovateľa Eritrea.
V roku 1967 sa k lige pripojil Južný Jemen, ktorý je od roku 1990 opäť súčasťou zjednoteného Jemenu. Egypt bol z ligy vylúčený v roku 1979 po tom, čo podpísal mierovú dohodu s Izraelom. Sídlo ligy bolo vtedy premiestnené do Tunisu. V roku 1987 bolo členstvo Egyptu obnovené.
Ciele ligy.
Cieľom ligy je "slúžiť spoločnému dobru všetkých arabských krajín, zaisťovať lepšie podmienky pre všetky arabské krajiny, garantovať budúcnosť všetkých arabských krajín a vyplniť nádeje a očakávania všetkých arabských krajín."
Orgány ligy.
Najvyšším orgánom Ligy arabských štátov je Arabská konferencia, ktorá prerokúva najzávažnejšie otázky politickej orientácie ligy. Ďalšími orgánmi sú Rada, Rada spoločnej obrany, Stála vojenská komisia, Odborné výbory a Generálny sekretariát.
Hyper Music/Feeling Good

„Hyper Music/Feeling Good“ je deviaty singel anglickej alternatívnej rockovej skupiny Muse, a zárveň štvrtá z ich albumu "Origin of Symmetry". Bola vydaná na 7" vinyle - ako dvojtá A strana - a dvoj CD - spolu so skladbou „Shine“, ktorá je coververziou skladby „Please Please Please Let Me Get What I Want“ od skupiny The Smiths. Singel dosiahol dňa 19. novembra 2001 24. miesto v britskom rebríčku UK Singles Chart - čo je najnižšia pozícia zo všetkých štyroch vydaných singlov z albumu "Origin of Symmetry".
Skladba „Feeling Good“ sa stala deviatou najlepšou coververziou v hlasovaní časopisu "Total Guitar" z roku 2008. V roku 2014 stala takisto v hlasovaní rozhlasovej stanice "BBC" deviatou najlepšou coververziou vôbec. Skladba „Feeling Good“ je coververzia piesne, ktorú napísali Leslie Bricusse a Anthony Newley pre muzikál The Roar of the Greasepaint - The Smell of the Crowd z roku 1964.
Miroslav Mosnár

Miroslav Mosnár (* 10. august 1968, Bratislava) je bývalý slovenský hokejový obranca a súčasný hokejový tréner tímu HK Spišská Nová Ves
Klubový hokej.
Hokej začal hrávať v Slovane Bratislava, v tomto klube odohral deväť sezón v 1. SNHL, česko-slovenskej lige a slovenskej extralige. Od ročníka 2000/01 pôsobil v britskej a talianskej lige. Sezónu 2005/06 začal v českom prvoligovom Jidřichovom Hradci, skončil ho vo francúzskom HC Briançon, následne ukončil aktívnu kariéru. Trénerské pôsobenie začal v HOBE Bratislava, kde trénoval mladších žiakov, v Slovane Bratislava trénoval juniorov a momentálne trénuje A mužstvo HK Spišská Nová Ves.
Reprezentácia.
V slovenskej reprezentácii odohral 20 zápasov, strelil 1 gól. Zúčastnil sa ZOH 1998 v Nagane.
Igor Murín

Igor Murín (* 1. marec 1973, Trenčín) je bývalý slovenský hokejový brankár. 
Hráčska kariéra.
S hokejom začínal ako šesť ročný v rodnom Trenčíne. V Trenčíne pôsobil nepretržite až do sezóny 2001/2002. Za prvé obdobie jeho pôsobenia v tomto klube vyhral jedenkrát federálnu ligu (1991/92) a dvakrát slovenskú najvyššiu súťaž (93/94, 96/97). Následne si to ešte počas tejto sezóny namieril do ruského Metalurgu Novkouzneck. Tam však nastúpil len na šesť zápasov. Od sezóny 2003/2004 bolo jeho meno na takmer celých 6 sezón spojené s českým klubom HC Zlín. (V tej dobe HC Hamé Zlín či HC RI Okna Zlín, momentálne PSG Zlín) Tu sa stal aj majstrom českej extraligy a to v sezóne 2003/2004, kedy bol vyhlásený zároveň aj za najlepšieho brankára súťaže. 
V sezóne 2008/2009 opustil Zlín a dochytal ju vo Zvolene. Následne sa opäť vrátil do Dukly, kde však tentoraz plnil pozíciu dvojky či trojky. Počas sezóny 2010/2011 sa ocitol aj na hosťovaní v prvoligovej Považskej Bystrici. Pred koncom sezóny po ňom siahla Žilina, aby jej svojimi skúsenosťami pomohol udržať sa v extralige v barážových bojoch. To sa mu podarilo a v nasledujúcej sezóne odchytal za Žilinu ešte 9 zápasov. 
V sezóne 2012/13 pôsobil v Žiline ako tréner brankárov. 
Úspechy.
1991/92
Víťaz Českej a Slovenskej národnej ligy
1992/93
Víťaz Slovenskej prvej ligy
1993/94
Víťaz Slovenskej najvyššej ligy
1996/97
1. miesto v Slovenskej Extralige
2003/2004
1. miesto v Českej Extralige
Ocenenia.
1995/96 – Cena pre najlepšieho brankára Slovenskej extraligy
1996/97 – Cena pre najlepšieho brankára Slovenskej extraligy
1999/00 – Cena pre najlepšieho brankára Slovenskej extraligy
2000/01 – Cena pre najlepšieho brankára v play-off Slovenskej extraligy
2003/04 – Cena pre najlepšieho brankára Českej extraligy
2004/05 – Cena pre najlepšieho brankára Slovenskej extraligy
Reprezentácia.
V slovenskom drese odchytal 22 zápasov. Reprezentoval Slovensko na ZOH 1998 v Nagane , a na MS 1996 a MS 1999.
Tomáš Nádašdi

Tomáš Nádašdi (* 14. máj 1980, Spišská Nová Ves) je slovenský hokejový obranca.
Odchovanec klubu HK Spišská Nová Ves, pred sezónou 1998/99 prestúpil do HC Košice, v drese ktorého získal majstrovský titul. V sezóne 2006/07 hral v Česku v drese Ústí nad Labem, s ktorým vyhral druhú ligu. Po sezóne prestúpil do extraligového klubu Rytíři Kladno. V roku 2011 podpísal zmluvu s dánskym klubom AaB Ishockey. Po krátkej anabáze za Spišskú Novú Ves posilnil mužstvo HK Nitra.
Reprezentácia.
Nádašdi reprezentoval Slovensko v juniorských kategóriách, vrátane ME do 18 rokov 1998 a bronzových MS do 20 rokov 1999. V slovenskom drese odohral 13 zápasov, strelil 1 gól.
Andrej Nedorost

Andrej Nedorost (* 30. apríl 1980, Trenčín) je bývalý slovenský hokejový útočník. Počas svojej kariéry pôsobil vo viacerých európskych hokejových ligách, 28 zápasov odohral aj v NHL za Columbus Blue Jackets.
Kariéra.
Nedorost je odchovancom HK Dukla Trenčín, v rokoch 1998 až 2000 pôsobil v tíme Essen Mosquitoes v nemeckej DEL. 
V sezóne 2000/01 hral za HC HC Plzeň českú extraligu. Odtiaľ odišiel do zámoria, kde striedavo pôsobil v tímoch Syracuse Crunch a Columbus Blue Jackets, ktorý ho v roku 2000 draftoval v 9. kole ako 286. v poradí. Tam pôsobil až do sezóny 2003-04, keď sa presunul do Ruska do Ruskej najvyššej súťaže do tímu Metallurg Magnitogorsk, za ktorý odohral dve sezóny. V sezóne 2004-05 pôsobil v tímoch HC Energie Karlovy Vary a Neftekhimik Nižnekamsk v Českej a Ruskej najvyššej súťaži. V sezóne 2005-06 pôsobil opäť v tíme HC Energie Karlovy Vary, odkiaľ sa presunul do tímu Hamburg Freezers, hrajúceho v nemeckej DEL. V sezóne 2006-07 pôsobil vo Švédskej najvyššej súťaži v tímoch Malmo IF a Skelleftea HC. V sezóne 2007-08 pôsobil v českej najvyššej súťaži v tíme HC Slovan Ústí nad Labem. 
Na Slovensku obliekal dresy Dukly Trenčín (sezóna 2008-09), HC Slovan Bratislava (sezóny 2009-10 a 2010-11), ako aj HK Poprad (2010-11), kde pôsobil. Následne pôsobil na Ukrajine, v Kazachstane v Rakúsku. V sezóne 2013/14 získal v drese Ertisu Pavlodar spolu s ďalšími 8 slovákmi majstrovstvý titul.
Reprezentácia.
Nedorost reprezentoval na majstrovstvách Európy do 18 rokov 1998. Tréner Ján Filc ho nominoval na majstrovstvá sveta 2001. Tu odohral štyri zápasy, s úspešnosťou 81,25% bol celkovo najúspešnejším hráčom majstrovstiev na vhadzovaniach.
Celkovo v slovenskom drese odohral 18 zápasov, strelil 3 góly.
Turín

Turín (, po piemontsky: "Turin") je jedno z hlavných priemyselných a kultúrnych miest severozápadného Talianska, hlavné mesto regiónu Piemont. 
Mesto leží z veľkej časti na západnom brehu rieky Pád. Turín mal v novembri 2017 883 281 obyvateľov, ale v metropolitnom regióne žije až 1,7 milióna obyvateľov. Jeho provincia je s jednou z najväčších a s 2,2 milióna obyvateľmi jednou z najľudnatejších. Turín hosťoval Zimné olympijské hry 2006 a je aj domovom známeho Turínskeho plátna.
História.
Názov mesta pochádza od keltského Tau, čo znamená hory (podľa neďalekých Álp). Osídlené bolo ešte pred Rimanmi, ktorí tu vybudovali vojenský tábor (Castra Taurinorum). Od začiatku 5. storočia tu bolo biskupstvo, v 6. až 8. storočia bol súčasťou langobardského kráľovstvo, v roku 1404 tu bola založená univerzita. V roku 1562 sa stal centrom savojského feudálneho štátu, ktoré sa roku 1720 zmenilo na Sardínske kráľovstvo. V roku 1706 mesto prečkalo francúzske obliehanie, ktoré ukončila bitka pri Turíne. Medzi rokmi 1802 a 1814 ho potom anektovalo Francúzsko, talianskym mestom sa stalo až v roku 1861, a to na šesť rokov dokonca aj ako hlavné mesto. Spoločne s Milánom je dnes Turín jedným z ekonomických a kultúrnych centier celého severného Talianska. V roku 2006 sa tu a aj v neďalekých horách konali 20. Zimné olympijské hry.
Pamiatky.
Asi najvýznamnejšia pamiatka Turína je Turínsky dóm, v ktorý bol postavený v rokoch 1491–1498 a je tu uchovávané Turínske plátno. Je to kostol zasvätený sv. Janu Krstiteľovi a hlavný kostol v Turíne a v Taliansku. V blízkosti rieky Pád sa nachádza jedna z dominánt Turína veža Mole Antonelliana. Juhovýchodne od hlavného námestia nájdeme jednu z najvýznamnejších barokových stavieb v meste Palazzo Carignano, postavenú v rokoch 1679-1684. Sídlil tu taliansky parlament a v roku 1861 tu bolo vyhlásené Talianske kráľovstvo.
Šport.
V Turíne sa nachádzajú 2 veľmi úspešné futbalové kluby hrajúce taliansku najvyššiu futbalovú súťaž Seriu A. Sú to kluby Juventus Turín a FC Turín. Svoje domáce zápasy hrávajú na štadiónoch Juventus Stadium a Stadio Olimpico di Torino, ktorý hostil v roku 2006 otvárací i záverečný ceremoniál XX. Zimných olympijských hier a taktiež IX. Paralympijských hier.
Andrej Novotný

Andrej Novotný (* 7. október 1976, Martin) je bývalý slovenský hokejový obranca, ktorý hral v slovenskej i českej Extralige.
Reprezentácia.
V slovenskom drese odohral 32 zápasov, strelil 1 gól.
Obriezka

Obriezka alebo cirkumcízia (lat.) je chirurgické odstránenie predkožky. Vykonáva sa z náboženských, ako aj hygienických a zdravotných dôvodov. Jedným z najčastejších zdravotných dôvodov obriezky je fimóza.
Obriezka v judaizme.
Obriezka (hebr. ברית מילה - "brit mila", dosl. „zmluva obriezky“) je jedným z najdôležitejších prikázaní judaizmu. Podľa halachy je záväzná pre všetkých mužov. Biblický základ tohto prikázania tvorí rozprávanie o Abrahámovi, ktorý obrezal seba aj všetko svoje potomstvo a služobníctvo na znak večnej zmluvy s Hospodinom (porov. Gen 17,10).
Ak to zdravotný stav dieťaťa dovoľuje, vykonáva sa na ôsmy deň po narodení (tak sa to stalo aj v prípade Ježiša, porov. Lk 2,21). Nevykonanie rituálu obriezky je ťažké previnenie a má za následok vylúčenie zo spoločenstva s Bohom.
Karol Ondreička (hokejista)

Karol Ondreička (* 18. máj 1961) je bývalý slovenský hokejový útočník.
Klubový hokej.
Hrával v Slovane Bratislava, Martine a v Banskej Bystrici, kde bol istý čas hrajúcim asistentom.
Reprezentácia.
V slovenskej reprezentácii odohral 1 zápas, neskóroval.
Martin Opatovský

Martin Opatovský (* 9. máj 1975, Trenčín) je bývalý slovenský hokejový útočník. 
Klubový hokej.
S hokejom začínal v Dukle Trenčín, v slovenskej extralige debutoval v jej prvej sezóne, keď klub vybojoval majstrovský titul. Ročník 1994/95 odohral v MHC Martin, ďalší rok opäť pôsobil v Trenčíne, mužstvo sa prebojovalo do finále, v ktorom prehralo s HC Košice 1:4 na zápasy. Nasledujúci ročník sa vo finále stretlo s rovnakým súperom a zvíťazilo 3:1 na zápasy. Koncom 90. rokov hral v jednom útoku s talentovaným Mariánom Gáboríkom a Milošom Melicheríkom.
Sezónu 2001/02 odohral v MHk 32 Liptovský Mikuláš, ďalšiu pôsobil v českej extralige v mužstve HC Karlovy Vary, v 45 zápasoch základnej časti dosiahol 11 gólov a 9 asistencií. V ročníku 2003/04 bol opäť hráčom Dukly Trenčín. Klub sa prebojoval do finále, kde sa stretol s HKm Zvolen. Opatovský v treťom zápase za stavu 0:1
strelil brankárovi Karolovi Križanovi dva góly, pri prvom dorážal strelu Petra Fabuša, druhý mieril na vyrážačku a puk prešiel Križanovi pod pazuchu. Trenčín zvíťazil 5:2 a celkovo 4:2 na zápasy, Opatovský tak získal tretí majstrovský titul. V priebehu nasledujúcej sezóny prestúpil do MsHK Žilina.
V ročníku 2005/06 hrával opäť za MHk 32 Liptovský Mikuláš a ukončil ju v Žiline, kde hral aj ďalší rok. Ročník 2007/08 pôsobil v 1. ČHL v klube HC Prostějov, pričom dva zápasy odohral aj v českej extralige za HC Třinec. Od sezóny 2008/09 pôsobil dva roky v poľskom klube Zagłębie Sosnowiec. Ročník 2010/11 odohral v 1. SHL v HK Dukla Michalovce, v novembri utrpel bolestivé zranenie prsta, keď sa v zápase proti HK 95 Považská Bystrica zrazil po buly s Jánom Zlochom a vyše mesiaca nehral hokej. V ďalšej sezóne hral okrem tohto klubu aj za HK Spišská Nová Ves.
Ročník 2012/13 začal v kazašskom mužstve Arlan Kokšetau, avšak odohral zaň len zápasy Kazašského pohára, ktorý mužstvo vyhralo. V kazašskej lige nenastúpil, pretože v nej platili prísnejšie pravidlá ohľadom počtu zahraničných hráčov a dohodol sa s vedením na ukončení spolupráce. Následne sa stal hráčom HC Prešov v 1. SHL, v závere súťaže sa vrátil do Michaloviec. V priebehu ďalšieho ročníka prestúpil do britského klubu Guilford Flames, kde sa stal opäť spoluhráčom Miloša Melicheríka, pričom v mužstve pôsobili aj ďalší slovenskí hokejisti Branislav Kvetan a Jozef Kohút.
V ročníku 2014/15 odohral dva zápasy za HC Prievidza a ukončil aktívnu kariéru.
Reprezentácia.
Reprezentoval na MS 20 1995 B-kategórie, kde Slovensko obsadilo 2. miesto a postúpilo do najvyššej kategórie. V seniorskej slovenskej reprezentácii odohral 11 zápasov, strelil 2 góly.